Boekedorp

duimnael|Boekwinkels in die Walliese Hay, die eerste boekedorp ter wêreld
duimnael|Antikwariaat in Bredevoort, Nederland
duimnael|Tweedehandse boekwinkel in Langenberg, Duitsland
duimnael|Selfhelp-boekwinkels in Fjærland, Noorweë
duimnael|Fontenoy-la-joute, Frankryk

'n Boekedorp is 'n plek met 'n aansienlike groot aantal tweedehandse boekwinkels waarvoor dit die meeste bekend is. Daar is dikwels dorpe met beperkte ekonomiese vooruitsigte, waar die boek 'n besondere inisiatief aan die dag kan lê vir ekonomiese ontwikkeling. Die groot aantal verskillende tweedehandse boekwinkels (antikwariate) lok mense van heinde en ver, waar die dorp andersins geen aftrek sou kry by 'n paar winkeltjies nie. Die boekwinkels gaan dikwels met koffiewinkels, kunsgalerye en oudhedewinkels gepaard. Die doel is om veral die gastebedryf, maar ook ander plaaslike ondernemings, deur die antikwariese besoekers te bevoordeel. Dit skep werksgeleenthede vir die (plaaslike) bevolking.

 Geskiedenis 
Die eerste boekedorp ter wêreld is 'n afgeleë dorpie in Wallis. Richard Booth open in 1961 in Hay-on-Wye 'n tweedehandse boekwinkel wat houers vol boeke wat hy uit New York saamgebring het verkoop. Tans is daar in hierdie dorpie, met skaars 2 000 inwoners, meer as 38 antikwariate. Vele daarvan spesialiseer volgens enkele temas. Die dorpie lok baie toeriste. Die toerisme word verder deur boekbekendstellings bevorder.

Volgens hierdie konsep van Hay het gevolglik meer boekedorpe in Europa en meer sporadies op ander vastelande ontstaan.

Die eerste boekedorp in Duitsland en die Duitssprekende gebied word in September 1997 gestig. Mühlbeck en die buurdorp Friedersdorf in die Anhalt-Bitterfeld-distrik het tans sowat 15 boekwinkels in 'n gebied met skaars 3 000 inwoners. Die grondslag was 70 000 boeke wat oor die hele Duitsland versamel is. Tans is die boekaanbod omtrent een miljoen boeke.

Richmond, in die Noord-Kaap, word as Suid-Afrika se heel eerste boekedorp beskou. John Donaldson ('n sportmediaman), Peter Baker ('n Kanadese veearts) en Darryl Earl David ('n dosent aan die Universiteit van KwaZulu-Natal wat sy doktorsgraad oor boekedorpe gedoen het), het aanvanklik  onafhanklik van mekaar die goedkoop kerkhuise ("nagmaalhuise") opgekoop, gerestoureer en die boekedorp amptelik in 2007 geopen met 'n optrede deur Patrick Mynhardt. Die eerste BoekBedonnerd-fees is gehou, wat sowat duisend feesgangers na die dorp gebring het wat aan net sowat 250 mense verblyf kon bied.Luyt, Shanda. 2009. Karooparadys vir boekwurms. Vrouekeur, 28 Augustus: 54-55.

 Lys van Boekedorpe 

 Boekdorp/-stad  Land  Stigtingsjaar  Aantal boekwinkels  Webwerf Bécherel  Frankryk  1989  15  Webwerf Bredevoort  Nederland  1993  omtrent 30  Webwerf Cuisery  Frankryk  1999  16  Webwerf Dalmellington  Verenigde Koninkryk  1997  projek beëindig  - Damme (Wes-Vlaandere)  België  1997  8  Webwerf  Fjærland  Noorweë  1995  12  Webwerf Fontenoy-la-Joûte  Frankryk  1996  18  Webwerf  Hay-on-Wye  Verenigde Koninkryk  1961  38  Webwerf Kampung Buku  Maleisië  1997  ?  - Kembuchi Children's Picture-Book Village  Japan  1991  ?  - La Charité-sur-Loire  Frankryk  2000  14  Webwerf Langenberg (Rynland)  Duitsland  1998  8  Webwerf  Miyawaga Children's Book Village  Japan  ?  ?  - Montereggio  Italië  1990er  12  Webwerf Montmorillon  Frankryk  2000  13  Webwerf Montolieu  Frankryk  1989  15  Webwerf  Friedersdorf  Duitsland  1997  14  Webwerf Müllenbach  Duitsland  2001  14  Webwerf Nevada Gold Cities Book Town  Verenigde State  1998  28  - Purgstall  Oostenryk  2000  3   Webwerf Redu  België  1984  22   Webwerf Saint-Pierre-de-Clages  Switserland  1993  14  Webwerf Sidney  Kanada  1995  10  Webwerf  Southern Highlands BOOKtrail  Australië  2000  ?  Webwerf  Stillwater (Minnesota)  Verenigde State  1993  ?  Webwerf Sysmä  Finland  1997   Webwerf Tvedestrand  Noorweë  ?  20  Webwerf  Vianden  Luxemburg  2002  ?  Webwerf Vötikvere  Estland    Kontak Wünsdorf Waldstadt  Duitsland  1998  5  Webwerf Wigtown  Verenigde Koninkryk  1997  28  Webwerf

 Verwysings 

 Eksterne skakels 
 International Organisation of Book Towns 

Kategorie:Boeke